ประกาศกรมวิชาการเกษตรเรื่องเงื่อนไขการนำเข้าผลส้มสดจากญี่ปุ่นพ.ศ. ๒๕๖๑ กรมวิชาการเกษตรได้วิเคราะห์ความเสี่ยงศัตรูพืชของผลส้มสดนำเข้าเพื่อการค้าจากญี่ปุ่นเสร็จสิ้นแล้วอาศัยอำนาจตามความในมาตรา๘ (๒) และมาตรา ๑๐ แห่งพระราชบัญญัติกักพืช พ.ศ. ๒๕๐๗ ซึ่งแก้ไขเพิ่มเติมโดยพระราชบัญญัติกักพืช(ฉบับที่ ๓) พ.ศ. ๒๕๕๑ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๕ ประกอบกับมาตรา ๒๖ มาตรา ๒๗ มาตรา ๒๘ มาตรา ๓๓ มาตรา ๓๗ และมาตรา ๔๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายอธิบดีกรมวิชาการเกษตรโดยคำแนะนำของคณะกรรมการกักพืช จึงออกประกาศเงื่อนไขการนำเข้าผลส้มสดเพื่อการค้าจากญี่ปุ่นดังต่อไปนี้ข้อ ๑ ประกาศนี้เรียกว่า ประกาศกรมวิชาการเกษตรเรื่อง เงื่อนไขการนำเข้าผลส้มสดจากญี่ปุ่น พ.ศ. ๒๕๖๑ข้อ ๒[๑] ประกาศนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ ๓ ให้ยกเลิกประกาศกรมวิชาการเกษตร เรื่องเงื่อนไขการนำเข้าผลส้มสดจากญี่ปุ่น พ.ศ. ๒๕๕๘ ลงวันที่ ๒๙ ธันวาคม พ.ศ. ๒๕๕๘ข้อ ๔ ชนิดพืชที่อนุญาตผลส้มสดที่ได้รับอนุญาตให้นำเข้าราชอาณาจักรไทยปรากฏตามเอกสารหมายเลข ๑ ท้ายประกาศนี้ข้อ ๕ ศัตรูพืชกักกันที่เกี่ยวข้องรายชื่อศัตรูพืชกักกันของราชอาณาจักรไทยสำหรับผลส้มสดจากญี่ปุ่นปรากฏตามเอกสารหมายเลข ๒ ท้ายประกาศนี้ข้อ ๖ หน่วยงานที่รับผิดชอบ๖.๑ราชอาณาจักรไทย คือ กรมวิชาการเกษตร๖.๒ญี่ปุ่น คือ Plant Protection Division, Food Safety and Consumer Affairs Bureau, Ministry of Agriculture, Forestry and Fisheries ได้รับมอบหมายให้เป็นองค์กรอารักขาพืชแห่งชาติ(National Plant Protection Organization) อย่างเป็นทางการของญี่ปุ่น ซึ่งต่อไปในประกาศนี้จะเรียกว่าNPPOข้อ ๗ การอนุญาตนำเข้าต้องมีใบอนุญาตนำเข้าซึ่งออกให้โดยกรมวิชาการเกษตรข้อ ๘ วิธีการขนส่งต้องส่งผลส้มสดมาจากเมืองท่าแห่งหนึ่งในญี่ปุ่นไปยังเมืองท่าปลายทางในราชอาณาจักรไทยในลักษณะเป็นสินค้าขนส่งทางน้าหรือทางอากาศข้อ ๙ แหล่งปลูก๙.๑ผลส้มสดต้องเป็นผลผลิตของญี่ปุ่น และมาจากพื้นที่ซึ่ง NPPO กำหนดให้เป็นแหล่งปลูกสำหรับส่งออกไปยังราชอาณาจักรไทยและกรมวิชาการเกษตรได้ให้การรับรองแล้วก่อนที่จะส่งออก๙.๒ ถ้าNPPO จดทะเบียนแหล่งปลูกใหม่เพื่อส่งผลส้มสดออกไปยังราชอาณาจักรไทย NPPO ต้องแจ้งให้กรมวิชาการเกษตรทราบพร้อมทั้งให้ข้อมูลของแหล่งปลูกใหม่กรมวิชาการเกษตรต้องดำเนินการตรวจรับรองแหล่งปลูกแห่งใหม่ก่อนที่จะมีการส่งออกส้มไปยังราชอาณาจักรไทย๙.๓ ผลส้มสดจากแหล่งปลูกเฉพาะที่ปรากฏตามเอกสารหมายเลข ๓ท้ายประกาศนี้ ได้รับอนุญาตให้นำเข้ามาในราชอาณาจักรไทยข้อ ๑๐ ข้อกำหนดสำหรับสวน๑๐.๑สวนในแหล่งปลูกที่ได้รับอนุญาตที่จะส่งออกผลส้มสดไปยังราชอาณาจักรไทยต้องเป็นสวนที่ปลูกเพื่อการค้าและจดทะเบียนเป็นสวนจดทะเบียนเพื่อการส่งออกไว้กับNPPO NPPO ต้องดำเนินการจดทะเบียนสวนให้เสร็จสิ้นก่อนเริ่มการส่งออก๑๐.๒เกษตรกรเจ้าของสวนที่จดทะเบียนเพื่อการส่งออกต้องมีการบริหารจัดการสวนด้วยการประสานวิธีการปฏิบัติทางการเกษตรที่ดีซึ่งถือว่ามีประสิทธิภาพทางด้านกักกันพืช โดยต้องรักษาความสะอาดสวนและต้องมีการบริหารจัดการศัตรูพืชแบบผสมผสาน หรือมีมาตรการอื่น ๆ ในการควบคุมศัตรูพืชทั้งนี้เพื่อให้เกิดความมั่นใจว่าศัตรูพืชกักกันของราชอาณาจักรไทยได้รับการจัดการอย่างเหมาะสม๑๐.๓ NPPO ต้องมอบข้อมูลแผนการบริหารจัดการศัตรูพืชในสวนตลอดฤดูกาลปลูกให้แก่กรมวิชาการเกษตรเมื่อได้รับการร้องขอ๑๐.๔ NPPO ต้องมอบบัญชีรายชื่อสวนจดทะเบียนเพื่อการส่งออก ได้แก่ ชื่อเกษตรกร ที่อยู่และข้อมูลเกี่ยวกับพื้นที่ปลูกให้แก่กรมวิชาการเกษตรล่วงหน้าไม่น้อยกว่าสองเดือนก่อนเริ่มการส่งออกเป็นประจำทุกปีข้อ ๑๑ ข้อกำหนดสำหรับโรงคัดบรรจุผลไม้๑๑.๑ NPPO ต้องจดทะเบียนและติดตามตรวจสอบโรงคัดบรรจุผลไม้ที่จะส่งออกผลส้มสดไปยังราชอาณาจักรไทยโรงคัดบรรจุผลไม้ต้องตั้งอยู่ภายในขอบเขตรัศมีการดักจับแมลงของกับดักแกลลอนเท่านั้นNPPO ต้องดำเนินการจดทะเบียนโรงคัดบรรจุผลไม้ให้เสร็จสิ้นก่อนเริ่มการส่งออก๑๑.๒โรงคัดบรรจุผลไม้ต้องนำผลส้มสดมาจากสวนที่จดทะเบียนเพื่อการส่งออกในแหล่งปลูกที่ได้รับอนุญาตเท่านั้นทั้งนี้ เพื่อให้สามารถดำเนินการทวนสอบย้อนกลับแหล่งที่มาได้อย่างรวดเร็วต้องเก็บบันทึกรายชื่อสวนจดทะเบียนเพื่อการส่งออกซึ่งส่งออกผลไม้ไปยังราชอาณาจักรไทยและต้องมอบข้อมูลเหล่านี้ให้แก่กรมวิชาการเกษตรเมื่อได้รับการร้องขอ๑๑.๓ถ้า NPPO จดทะเบียนโรงคัดบรรจุผลไม้แห่งใหม่ NPPO ต้องแจ้งรายชื่อโรงคัดบรรจุผลไม้นั้นต่อกรมวิชาการเกษตรเพื่อขอความเห็นชอบทันทีพนักงานเจ้าหน้าที่ของกรมวิชาการเกษตรจะดำเนินการตรวจสอบโรงคัดบรรจุผลไม้แห่งใหม่ระหว่างการตรวจปล่อยผลส้มสดก่อนส่งออก๑๑.๔การดำเนินการบรรจุผลส้มสดเพื่อส่งออกไปยังราชอาณาจักรไทยจะเริ่มดำเนินการได้ตั้งแต่วันที่๑ พฤศจิกายนของทุกปี NPPO ต้องมอบบันทึกรายละเอียดการจดทะเบียนโรงคัดบรรจุผลไม้ให้แก่กรมวิชาการเกษตรล่วงหน้าไม่น้อยกว่าสองเดือนก่อนเริ่มการส่งออกเป็นประจำทุกปี๑๑.๕ โรงคัดบรรจุผลไม้แต่ละแห่งต้องมีผู้ปฏิบัติงานด้านวิชาการอย่างน้อย๑ คน ซึ่งได้รับการอบรมจาก NPPO โดยเป็นผู้ที่มีความรู้ความสามารถบอกลักษณะการทำลายของศัตรูพืชบนผลส้มได้ผู้ปฏิบัติงานด้านวิชาการนี้ต้องดูแลเอาใจใส่ในขั้นตอนการคัดเลือกผลส้มและการคัดออกผลส้มซึ่งสงสัยว่ามีการทำลายของศัตรูพืชกักกันตามเอกสารหมายเลข ๒ ท้ายประกาศนี้ โรงคัดบรรจุผลไม้ต้องเก็บเอกสารการฝึกอบรมหรือบันทึกการฝึกอบรมของผู้ปฏิบัติงานด้านวิชาการด้วย๑๑.๖กรณีที่ผลส้มสดผลิตมาจากสวนส้มซึ่งไม่ได้จดทะเบียนเพื่อการส่งออกแต่มาจากแหล่งปลูกที่ได้รับอนุญาต เมื่อมีการเก็บผลส้มเหล่านี้ไว้ในโรงคัดบรรจุผลไม้เดียวกันกับผลส้มที่มาจากสวนส้มจดทะเบียนเพื่อการส่งออกต้องแยกผลส้มทั้งสองแหล่งออกจากกันและแยกเก็บรักษาไม่ให้ปะปนกันต้องไม่ทำการคัดและบรรจุผลส้มสดสำหรับส่งออกไปยังราชอาณาจักรไทยซึ่งผลิตจากสวนส้มจดทะเบียนเพื่อการส่งออกและผลส้มอื่นๆ ในช่วงเวลาเดียวกันข้อ ๑๒ ข้อกำหนดสำหรับศัตรูพืชกักกัน๑๒.๑แมลงวันผลไม้ citrus fruit fly (Bactrocera tsuneonis) ผลส้มสดจากแหล่งปลูกที่ได้รับอนุญาตที่จะส่งออกไปยังราชอาณาจักรไทยต้องจัดการความเสี่ยงแมลงวันผลไม้ Bactrocera tsuneonis ดังนี้ ผลส้มสดต้องมาจากแหล่งผลิตผลส้มปลอดแมลงวันผลไม้ Bactrocera tsuneonis และต้องอยู่ภายใต้ระบบการสำรวจแบบติดตามที่เห็นชอบร่วมกันระหว่างNPPO และกรมวิชาการเกษตร๑๒.๒เชื้อรา Elsinoë australis สาเหตุโรค sweet orange scab ผลส้มสดจากแหล่งปลูกที่ได้รับอนุญาตที่จะส่งออกไปยังราชอาณาจักรไทยต้องจัดการความเสี่ยงเชื้อราElsinoë australisข้อ ๑๓ มาตรการจัดการสำหรับแมลงวันผลไม้ Bactrocera tsuneonis๑๓.๑สวนจดทะเบียนเพื่อการส่งออกซึ่งเป็นแหล่งสำหรับผลส้มสดที่จะส่งออกไปยังราชอาณาจักรไทยต้องมีระบบการสำรวจแบบติดตามแมลงวันผลไม้Bactrocera tsuneonisทั้งนี้ เพื่อให้เกิดความมั่นใจว่า สวนดังกล่าวปลอดจากแมลงวันผลไม้ Bactrocera tsuneonis๑๓.๒ NPPO ต้องแจ้งให้กรมวิชาการเกษตรทราบทันที หากพบแมลงวันผลไม้ชนิดอื่น ๆ นอกเหนือจากแมลงวันผลไม้Bactrocera tsuneonis๑๓.๓การสำรวจแบบติดตามต้องดำเนินการโดยใช้กับดักแกลลอน (gallon rap) และการสำรวจผลส้ม๑๓.๓.๑การสำรวจโดยใช้กับดักแกลลอน(๑)ระยะเวลาการสำรวจคือจากวันที่ ๑ เมษายน ถึงวันที่ ๓๑ ตุลาคม ซึ่งระยะเวลาดังกล่าวนี้จะครอบคลุมช่วงเวลาของระยะตัวเต็มวัยของแมลงวันผลไม้Bactrocera tsuneonis ซึ่งจะอยู่ประมาณเดือนมิถุนายนถึงเดือนกันยายน(๒)กับดักแกลลอนต้องวางให้คลุมพื้นที่ทุก ๆ ๑ ตารางกิโลเมตร ในแหล่งที่ปลูกส้มและพื้นที่ใกล้เคียง(๓)กับดักแกลลอนจะใช้โปรตีนไฮโดรไลเซท (protein hydrolyzate) (โปรตีนในรูปของแข็งอัตราร้อยละ ๑.๕ - ๒.๐) และสารฆ่าแมลงวาโพนา® ซึ่งมีไดคลอร์วอส (Dichlorvos, DDVP) เป็นสารออกฤทธิ์ ในอัตราร้อยละ ๑๘.๖(๔)เจ้าหน้าที่ของ NPPO ต้องตรวจกับดักแกลลอนทุก ๆสองสัปดาห์และต้องเปลี่ยนโปรตีนไฮโดรไลเซททุก ๆ สองสัปดาห์ และสารฆ่าแมลงทุก ๆสี่สัปดาห์๑๓.๓.๒การสำรวจผลส้มเจ้าหน้าที่ของNPPO ต้องสำรวจผลส้มในช่วงเวลาตามที่กำหนดในข้อ ๑๓.๓.๑ (๑)และตรวจดูผลส้มที่ร่วงหล่นหรือผลส้มที่เปลี่ยนสีว่ามีสาเหตุมาจากการทำลายของแมลงวันผลไม้Bactrocera tsuneonis หรือไม่๑๓.๔ NPPO ต้องมอบข้อมูลการสำรวจแบบติดตามแมลงวันผลไม้ Bactrocera tsuneonis รวมถึงจำนวนและสถานที่ที่ติดตั้งกับดักข้อมูลแมลงวันผลไม้ชนิดอื่น ๆ และแมลงชนิดอื่น ๆ ที่ติดในกับดัก และข้อมูลการสำรวจผลส้มให้แก่พนักงานเจ้าหน้าที่ของกรมวิชาการเกษตรสำหรับตรวจสอบระหว่างการตรวจปล่อยผลส้มสดก่อนส่งออก๑๓.๕กรณีตรวจไม่พบแมลงวันผลไม้ Bactrocera tsuneonis ระหว่างระยะเวลาการสำรวจแบบติดตาม ต้องดำเนินการตามขั้นตอน ดังต่อไปนี้๑๓.๕.๑สวนจะได้รับการจดทะเบียนโดย NPPO ให้เป็นสวนจดทะเบียนเพื่อการส่งออกสำหรับที่จะส่งออกผลส้มสดไปยังราชอาณาจักรไทย๑๓.๕.๒สวนที่ได้รับการจดทะเบียนเป็นสวนจดทะเบียนเพื่อการส่งออกมีสิทธิที่จะส่งออกผลส้มสดไปยังราชอาณาจักรไทยตั้งแต่วันที่๑ พฤศจิกายน ถึงวันที่ ๓๑ มีนาคมของปีถัดไปตามปีปฏิทินซึ่งได้พิจารณาแล้วถือว่าเป็นปีส่งออก๑๓.๕.๓ผลส้มสดซึ่งเก็บเกี่ยวตั้งแต่วันที่ ๑ พฤศจิกายน และหลังจากวันนี้ ไปจากสวนจดทะเบียนเพื่อการส่งออกได้รับอนุญาตให้ส่งออกไปยังราชอาณาจักรไทย๑๓.๖กรณีตรวจพบแมลงวันผลไม้ Bactrocera tsuneonis ระหว่างระยะเวลาการสำรวจแบบติดตาม ต้องดำเนินการตามขั้นตอนดังต่อไปนี้สวนทุกสวนซึ่งอยู่ในแหล่งปลูกตามเอกสารหมายเลข๓ ต้องห้ามส่งออกผลส้มสดไปยังราชอาณาจักรไทยในปีส่งออกข้อ ๑๔ มาตรการจัดการสำหรับเชื้อรา Elsinoë australis๑๔.๑ผลส้มต้องเป็นผลผลิตที่มาจากแปลงปลูกที่มีการพ่นสารกาจัดเชื้อรา Elsinoë australis ในเวลาที่เหมาะสม๑๔.๒ต้องมีการตรวจสอบอย่างเป็นทางการในสวนระหว่างฤดูการผลิตว่าพบเชื้อรา Elsinoë australis บนผลส้มหรือไม่ ถ้าตรวจพบอาการที่เกิดจากเชื้อราElsinoë australis จะต้องส่งตัวอย่างไปตรวจหาเชื้อและจำแนกชนิดเชื้อสาเหตุในห้องปฏิบัติการเพื่อยืนยันว่าเป็นเชื้อราElsinoë australis NPPO ต้องปฏิเสธการรับรองสวนที่พบเชื้อราเข้าทำลายสำหรับส่งออกมายังราชอาณาจักรไทยในปีที่ส่งออก๑๔.๓เมื่อผลส้มมาถึงโรงคัดบรรจุผลไม้จะทำการคัดแยกและเก็บผลส้ม เพื่อตรวจสอบเชื้อรา Elsinoë australis ถ้าตรวจพบอาการที่เกิดจากเชื้อรา Elsinoë australis จะต้องส่งตัวอย่างไปตรวจหาเชื้อและจำแนกชนิดเชื้อสาเหตุในห้องปฏิบัติการเพื่อยืนยันว่าเป็นเชื้อราElsinoë australis ผลส้มที่มาจากสวนที่พบเชื้อเข้าทำลายจะถูกปฏิเสธสำหรับส่งออกมายังราชอาณาจักรไทยในปีที่ส่งออก๑๔.๔ในขั้นตอนการคัดแยกผลไม้ในโรงคัดบรรจุผลไม้ ผลส้มสดต้องผ่านการทำความสะอาดเพื่อขจัดสิ่งปนเปื้อนออกเช่น การล้าง แปรง หรือวิธีการอื่น ๆ และฆ่าเชื้อที่ผิวด้วยสารเคมี อย่างน้อย ๑วิธีการ ดังต่อไปนี้๑๔.๔.๑ทำให้ผลไม้เปียกอย่างทั่วถึงด้วยสารละลายโซเดียมไฮโปคลอไรต์ (sodium hypochlorite) ความเข้มข้น ๒๐๐ ส่วนในล้านส่วนที่ความเป็นกรดด่าง ๖.๐ - ๗.๕ อย่างน้อย ๒ นาที๑๔.๔.๒ทำให้ผลไม้เปียกอย่างทั่วถึงด้วยสารละลายที่มีโซเดียม โอ ฟีนิลฟีเนต (sodium o - phenyl phenate) ที่ความเข้มข้นร้อยละ ๑.๘๖ - ๒.๐๐ของสารละลายทั้งหมด ถ้าสารละลายนั้นมีฟองที่เกิดจากสบู่หรือสารซักฟอกเห็นได้ชัดเจน ให้ทาให้เปียกนาน ๔๕ วินาที ถ้าสารละลายนั้นไม่มีฟองพอที่จะมองเห็นได้ให้ทาให้เปียกนาน ๑ นาที๑๔.๔.๓ทำให้ผลไม้เปียกอย่างทั่วถึงด้วยสารละลายกรดเพอร์ออกซีอะซีติก (peroxyacetic acid) ความเข้มข้น ๘๕ ส่วนในล้านส่วน อย่างน้อย ๑นาที๑๔.๕ผลส้มสดต้องผ่านกรรมวิธีกาจัดศัตรูพืชในระหว่างการบรรจุด้วยสารอย่างใดอย่างหนึ่งตามวิธีการที่ระบุบนฉลากดังนี้๑๔.๕.๑อิมาซาลิล (imazalil)๑๔.๕.๒ไทอะเบนดาโซล (thiabendazole)๑๔.๖ผลส้มสดต้องผ่านการเคลือบผิว (waxed)๑๔.๗กรรมวิธีใด ๆ ในข้อ ๑๔.๕ ที่ดำเนินการก่อนการส่งสินค้าต้องระบุรายละเอียดในใบรับรองสุขอนามัยพืชข้อ ๑๕ ข้อกำหนดสำหรับบรรจุภัณฑ์และฉลาก๑๕.๑บรรจุภัณฑ์ทำด้วยกระดาษลูกฟูกซึ่งอาจผลิตจากวัสดุใหม่หรือแปรใช้ใหม่โดยบรรจุภัณฑ์เหล่านี้ต้องสะอาดและใหม่เท่านั้น๑๕.๒ต้องบรรจุในบรรจุภัณฑ์ซึ่งต้องไม่มีการปะปนของ ดิน ทราย และชิ้นส่วนของพืช เช่น ใบกิ่งก้าน เศษซากพืช เป็นต้น หรือสิ่งอื่นใดที่มีศักยภาพนาพาศัตรูพืชกักกันได้๑๕.๓ต้องบรรจุในบรรจุภัณฑ์ซึ่งไม่มีรูเปิด หรือต้องบรรจุในบรรจุภัณฑ์เมื่อปิดสนิทแล้ว ต้องปิดช่องระบายอากาศทั้งหมดบนบรรจุภัณฑ์ด้วยตาข่ายขนาดของตาข่ายแต่ละรูต้องมีเส้นผ่านศูนย์กลางไม่เกิน ๑.๖ มิลลิเมตร๑๕.๔ผลส้มสดที่จะส่งออกแต่ยังไม่ได้มีการขนย้ายเข้าตู้ขนส่งสินค้าในทันทีต้องมีการจัดการและควบคุมความปลอดภัยจากศัตรูพืชกับผลส้มสดเหล่านี้และต้องเก็บรักษาผลส้มสดดังกล่าวแยกจากผลส้มอื่น ๆ ภายในห้องเย็นจนกว่าจะมีการขนย้ายเข้าสู่ตู้บรรทุกสินค้า โดยต้องดำเนินการภายใต้การกำกับดูแลของNPPO๑๕.๕ต้องแสดงข้อมูลที่จำเป็นบนบรรจุภัณฑ์เพื่อให้การทวนสอบย้อนกลับแหล่งที่มาเป็นไปได้อย่างรวดเร็วแต่อย่างไรก็ตามอย่างน้อยที่สุดต้องมีข้อมูลดังต่อไปนี้เป็นภาษาอังกฤษบนแต่ละบรรจุภัณฑ์ ได้แก่-ประเทศแหล่งกำเนิด (เช่น ผลิตผลของญี่ปุ่น ผลผลิตของญี่ปุ่น เป็นต้น)-ชื่อบริษัทส่งออก-ชื่อผลไม้ ได้แก่ สกุล ชนิด และพันธุ์-หมายเลขทะเบียนโรงคัดบรรจุผลไม้-หมายเลขทะเบียนสวน๑๕.๖ในกรณีส่งออกผลส้มสดมายังราชอาณาจักรไทยโดยบรรจุในบรรจุภัณฑ์แยกเป็นกล่องไม่ได้มัดรวมกันต้องมีข้อความต่อไปนี้EXPORT TO THAILAND ปรากฏอย่างชัดเจนบนบรรจุภัณฑ์แต่ละกล่อง แต่อย่างไรก็ตามในกรณีส่งออกโดยบรรจุในบรรจุภัณฑ์ที่ถูกมัดรวมกันวางบนแท่นวาง อนุญาตให้มีข้อความต่อไปนี้ EXPORT TO THAILAND ปรากฏอย่างชัดเจนบนแต่ละด้านได้๑๕.๗ ผลส้มสดที่จะส่งออกไปยังราชอาณาจักรไทยโดยมีการใช้บรรจุภัณฑ์ที่ทำจากไม้ต้องเป็นไปตามข้อกำหนดตามมาตรฐานระหว่างประเทศว่าด้วยมาตรการสุขอนามัยพืชที่เกี่ยวข้องข้อ ๑๖ การตรวจส่งออก๑๖.๑ NPPO ต้องส่งหนังสืออย่างเป็นทางการถึงกรมวิชาการเกษตรเพื่อขอให้กรมวิชาการเกษตรจัดส่งพนักงานเจ้าหน้าที่เพื่อการตรวจปล่อยผลส้มสดก่อนส่งออกโดยต้องส่งหนังสือดังกล่าวล่วงหน้าไม่น้อยกว่าหนึ่งเดือนก่อนเริ่มการส่งออกเป็นประจำทุกปี(วันที่ ๑ พฤศจิกายนของทุกปี)และญี่ปุ่นเป็นผู้รับผิดชอบค่าใช้จ่ายในการเดินทางไปปฏิบัติงานของพนักงานเจ้าหน้าที่ของกรมวิชาการเกษตร๑๖.๒ก่อนเริ่มการตรวจรับรองผลส้มสดสำหรับส่งออกไปยังราชอาณาจักรไทย พนักงานเจ้าหน้าที่ของกรมวิชาการเกษตรต้องตรวจสอบโรงคัดบรรจุผลไม้และตรวจสอบข้อมูลการสำรวจแบบติดตามแมลงวันผลไม้ Bactrocera tsuneonis ตามข้อกำหนดข้อ ๑๓.๔๑๖.๓เจ้าหน้าที่ของ NPPO และพนักงานเจ้าหน้าที่ของกรมวิชาการเกษตรต้องร่วมกันตรวจสอบผลส้มสดถ้ามีผลส้มสดจำนวนน้อยกว่า ๑,๐๐๐ ผล ต้องเก็บตัวอย่างตรวจจำนวน๔๕๐ ผล หรือตรวจทั้งหมด ถ้ามีจำนวนเท่ากับหรือมากกว่า ๑,๐๐๐ผล ต้องเก็บตัวอย่างตรวจจำนวน ๖๐๐ ผล๑๖.๔ผลส้มสดสำหรับส่งออกไปยังราชอาณาจักรไทยต้องปราศจากศัตรูพืชกักกันตามเอกสารหมายเลข๒ ท้ายประกาศนี้๑๖.๕ในกรณีตรวจพบศัตรูพืชกักกันตามเอกสารหมายเลข ๒ ท้ายประกาศนี้ ต้องดำเนินการตามมาตรการดังต่อไปนี้๑๖.๕.๑แมลงวันผลไม้ Bactrocera tsuneonis(๑)ต้องปฏิเสธการส่งออกผลส้มสดทั้งหมดไปยังราชอาณาจักรไทย แต่อย่างไรก็ตาม ผลส้มสดที่ได้ผ่านการตรวจส่งออกและได้รับใบรับรองสุขอนามัยพืชแล้วยังได้รับอนุญาตให้ส่งออกไปยังราชอาณาจักรไทยได้(๒)กรมวิชาการเกษตรจะแจ้งผลการตรวจให้ NPPO ทราบและระงับการนำเข้าโดยทันที(๓)เจ้าหน้าที่ของ NPPO และพนักงานเจ้าหน้าที่ของกรมวิชาการเกษตรต้องร่วมกันตรวจสอบหาสาเหตุของการเข้าทำลาย(๔)NPPO ต้องแจ้งให้กรมวิชาการเกษตรทราบโดยทันทีเกี่ยวกับสาเหตุของเหตุการณ์ที่เกิดขึ้นและเสนอมาตรการแก้ไขกรมวิชาการเกษตรจะยกเลิกมาตรการระงับการนำเข้าเมื่อมีคำอธิบายที่ชัดเจนถึงสาเหตุและมีการดาเนินมาตรการแก้ไขจนเป็นที่ยอมรับของกรมวิชาการเกษตร๑๖.๕.๒ Elsinoë australisถ้าตรวจพบอาการที่เกิดจากเชื้อราElsinoë australis จะต้องส่งตัวอย่างไปตรวจหาเชื้อและจำแนกชนิดเชื้อสาเหตุในห้องปฏิบัติการเพื่อยืนยันว่าเป็นเชื้อราElsinoë australis NPPO ต้องปฏิเสธการรับรองสินค้าที่ส่งมอบสำหรับส่งออกมายังราชอาณาจักรไทยในปีที่ส่งออกต้องไม่ส่งออกสินค้าดังกล่าวจนกว่าการทดสอบในห้องปฏิบัติการจะเสร็จสิ้น๑๖.๕.๓ถ้าตรวจพบศัตรูพืชกักกันชนิดอื่น ๆ ที่มีชีวิตนอกเหนือจาก Bactrocera tsuneonis และ Elsinoë australis ผลส้มสดทั้งหมดจะส่งออกไปยังราชอาณาจักรไทยได้ต่อเมื่อได้ดำเนินการกำจัดศัตรูพืชเหล่านั้นให้หมดสิ้นแล้ว๑๖.๖ในกรณีตรวจไม่พบศัตรูพืชกักกันตามเอกสารหมายเลข ๒ ท้ายประกาศนี้ เจ้าหน้าที่ของ NPPO จะออกใบรับรองสุขอนามัยพืชและพนักงานเจ้าหน้าที่ของกรมวิชาการเกษตรจะลงนามบนพื้นที่ว่างของใบรับรองสุขอนามัยพืชข้อ ๑๗ การรับรองสุขอนามัยพืช๑๗.๑ต้องมีใบรับรองสุขอนามัยพืชซึ่งออกให้โดย NPPO กำกับมาด้วยโดยต้นฉบับใบรับรองสุขอนามัยพืชต้องแนบมาพร้อมกับสินค้าทุกครั้งที่ส่งไปยังราชอาณาจักรไทยและต้องระบุข้อความเพิ่มเติมดังต่อไปนี้The consignment of citrus fruit was produced (designated production area) and prepared for export accordance with the conditions for import of citrus fruit from Japan to Thailand.และThe fruit this consignment was undergone surface sterilization and fungicide treatment.๑๗.๒ต้องระบุชื่อสามัญ ชื่อวิทยาศาสตร์และชื่อพันธุ์ของส้ม หมายเลขผนึกปิดตู้ขนส่งสินค้าและหมายเลขตู้ขนส่งสินค้า(สำหรับการขนส่งทางน้ำ) ในใบรับรองสุขอนามัยพืชข้อ ๑๘ การตรวจนำเข้า๑๘.๑เมื่อผลส้มสดถูกขนส่งมาถึงด่านนำเข้าในราชอาณาจักรไทย การตรวจนำเข้าผลส้มสดจะดำเนินการหลังจากพนักงานเจ้าหน้าที่ได้ตรวจสอบยืนยันความถูกต้องของเอกสารทั้งหมดที่แนบมาพร้อมกับสินค้า๑๘.๒พนักงานเจ้าหน้าที่จะเก็บตัวอย่างผลส้มสดและตรวจสอบเพื่อยืนยันว่ามีศัตรูพืชหรือไม่ถ้าตรวจพบศัตรูพืชมีชีวิตจะส่งตัวอย่างศัตรูพืชไปยังห้องปฏิบัติการเพื่อจำแนกชนิดและต้องกักผลไม้ไว้จนกว่าจะทราบผลจากห้องปฏิบัติการ๑๘.๓ถ้ามีผลส้มสดจำนวนน้อยกว่า ๑,๐๐๐ ผล ต้องเก็บตัวอย่างตรวจจำนวน ๔๕๐ผล หรือตรวจทั้งหมด ถ้ามีจำนวนเท่ากับหรือมากกว่า ๑,๐๐๐ ผลต้องเก็บตัวอย่างตรวจจำนวน ๖๐๐ ผล๑๘.๔ในกรณีตรวจพบศัตรูพืชกักกันของราชอาณาจักรไทยตามเอกสารหมายเลข ๒ ท้ายประกาศนี้ระหว่างการตรวจนำเข้าผลส้มสด ต้องดำเนินการตามมาตรการ ดังต่อไปนี้๑๘.๔.๑แมลงวันผลไม้ Bactrocera tsuneonis(๑)ถ้าพบแมลงวันผลไม้ Bactrocera tsuneonis ที่มีชีวิตต้องส่งกลับหรือทำลายโดยผู้นำเข้าต้องเป็นผู้รับผิดชอบค่าใช้จ่ายกรมวิชาการเกษตรจะแจ้งผลการตรวจให้ NPPO ทราบและระงับการนำเข้าโดยทันที(๒)NPPO ต้องตรวจสอบสาเหตุของเหตุการณ์ที่เกิดขึ้นโดยทันทีและเสนอมาตรการแก้ไขกรมวิชาการเกษตรจะยกเลิกมาตรการระงับการนำเข้า เมื่อมีคำอธิบายที่ชัดเจนถึงสาเหตุและมีการดาเนินมาตรการแก้ไขจนเป็นที่ยอมรับของกรมวิชาการเกษตร๑๘.๔.๒ Elsinoë australis(๑)ถ้าตรวจพบอาการที่เกิดจากเชื้อรา Elsinoë australis จะต้องส่งตัวอย่างไปตรวจหาเชื้อและจำแนกชนิดเชื้อสาเหตุในห้องปฏิบัติการเพื่อยืนยันว่าเป็นเชื้อรา Elsinoë australis สินค้าที่พบเชื้อเข้าทำลายต้องส่งกลับหรือทำลาย โดยผู้นำเข้าต้องเป็นผู้รับผิดชอบค่าใช้จ่ายและไม่นำเข้าสินค้าจนกว่าผลการตรวจสอบในห้องปฏิบัติการจะเสร็จสิ้น(๒)กรมวิชาการเกษตรจะแจ้งผลการตรวจให้ NPPO ทราบโดยทันที หลังจากนั้นNPPO ต้องระงับการให้การรับรองผลส้มสดจากสวนที่พบเชื้อรา Elsinoë australis เข้าทำลายเพื่อส่งออกไปยังราชอาณาจักรไทยตลอดฤดูกาลส่งออกนั้น(๓)ผลส้มสดจากสวนที่ตรวจพบเชื้อรา Elsinoë australis ซึ่งอยู่ระหว่างขนส่งจะไม่ได้รับอนุญาตให้นำเข้าราชอาณาจักรไทย๑๘.๔.๓ถ้าตรวจพบศัตรูพืชกักกันชนิดอื่น ๆ ที่มีชีวิตนอกเหนือจาก Bactrocera tsuneonis และ Elsinoë australis ต้องกำจัดศัตรูพืชเหล่านั้นด้วยวิธีที่เหมาะสม (ถ้ามีวิธีกำจัด) ส่งกลับหรือทำลาย โดยผู้นำเข้าต้องเป็นผู้รับผิดชอบค่าใช้จ่าย๑๘.๕ในกรณีตรวจพบสิ่งมีชีวิตชนิดอื่นที่ไม่มีรายชื่อตามเอกสารหมายเลข ๒ ท้ายประกาศนี้ที่มีศักยภาพเป็นศัตรูพืชกักกันของราชอาณาจักรไทย ต้องกำจัดศัตรูพืชเหล่านั้นด้วยวิธีที่เหมาะสม(ถ้ามีวิธีการกำจัด) ส่งกลับ หรือทำลาย โดยผู้นำเข้าต้องเป็นผู้รับผิดชอบค่าใช้จ่ายกรมวิชาการเกษตรมีสิทธิระงับการนำเข้าจากช่องทางการนำเข้านั้นเป็นการชั่วคราวจนกว่าการประเมินความเสี่ยงศัตรูพืชที่ตรวจพบนั้นได้ดำเนินการแล้วเสร็จข้อ ๑๙ การประเมินกระบวนการส่งออก๑๙.๑การส่งออกผลส้มสดจากแหล่งปลูกตามข้อ ๙ ในญี่ปุ่นไปยังราชอาณาจักรไทยจะเริ่มดำเนินการได้หลังจากที่กรมวิชาการเกษตรได้ทำการประเมินกระบวนการตรวจรับรองส่งออกแล้วเท่านั้นโดยญี่ปุ่นต้องเป็นผู้รับผิดชอบค่าใช้จ่ายทั้งหมด๑๙.๒ในกรณีที่มีการระงับการนำเข้า หากกรมวิชาการเกษตรพิจารณาแล้วเห็นว่ามีความจำเป็นอาจส่งพนักงานเจ้าหน้าที่เดินทางไปประเมินกระบวนการตรวจรับรองส่งออกในญี่ปุ่นก่อนจะตัดสินใจอนุญาตให้นำเข้าได้อีกต่อไปโดยญี่ปุ่นต้องเป็นผู้รับผิดชอบค่าใช้จ่ายทั้งหมดประกาศ ณ วันที่ ๘ สิงหาคม พ.ศ.๒๕๖๑สุวิทย์ ชัยเกียรติยศอธิบดีกรมวิชาการเกษตร[เอกสารแนบท้าย]๑. รายชื่อชนิดส้มแนบท้ายประกาศกรมวิชาการเกษตร เรื่อง เงื่อนไขการนำเข้าผลส้มสดจากญี่ปุ่น พ.ศ. ๒๕๖๑ (เอกสารหมายเลข ๑)๒. รายชื่อศัตรูพืชกักกันของผลส้มสดจากญี่ปุ่นแนบท้ายประกาศกรมวิชาการเกษตร เรื่อง เงื่อนไขการนำเข้าผลส้มสดจากญี่ปุ่น พ.ศ. ๒๕๖๑(เอกสารหมายเลข ๒)๓. แหล่งปลูกส้มที่ได้รับอนุญาตแนบท้ายประกาศกรมวิชาการเกษตร เรื่อง เงื่อนไขการนำเข้าผลส้มสดจากญี่ปุ่น พ.ศ. ๒๕๖๑(เอกสารหมายเลข ๓)(ดูข้อมูลจากภาพกฎหมาย)ปวันวิทย์/จัดทำ๑ ตุลาคม๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๒๐๖ ง/หน้า ๑๐/๒๗ สิงหาคม ๒๕๖๑